Nobeta Ocalanî rê Azadîye ya  ke Strabourgê  Fransa de verê Konseya Ewropa de dewam kena, hewteyê 381'ine de pê tewrbîyayîşanê neweyan dewam kena.
Nobeta ke hewteyo vîyarte endamanê Têgêrayîşê Cinîyan ê Swîsre rayra berde, no hewte zî bi çalakgeranê ke  Kîel û dormeyê aye ya Almanya ra ameye yena domanyene. Nobeta nê hewteyî hetê Nebahat Altinage, Fatma Firat, Yucel Akçîçeke û Hamza Gurîzî ra yena girewtene.
Çalakgeran bale ante serê destpêkê komloya mîyanneteweyîye  yê serê Rayberê Şarê Kurdî Abdullah Ocalanî yê 9'ê Teşrîna Verêne 1998  û bi kelecanîye xoverdayîşo ke wexto ke  Ocalanî Roma de bi , vist vîrî.
Endamanê nobeta koma Kîelî va: '' Komplo hema zî dewam kena, verba hêrişanê îmha yê Vakurî, tehdîtê îşxalkarîye yê serê Rojawanî xo rê hedef kerd û pêro demokrat ê. Ganî her kes dormeyê Ocalanî de kom bibe. Komplo reyna çîyêk vist vîrê ma. Seba vindernayîşê komploye ganî reyna ma dormeyê Rayberîye de kom bibê, xo pê fikr û îdeolojîyê Rayberîye bipêşê."
